钦定古今图书集成/明伦汇编/氏族典/第273卷 > 王忱
## 钦定古今图书集成/明伦汇编/氏族典/第273卷 > 王忱

按《元史王玉传》：“玉子忱，字允中，幼读书，明敏有才识。
平章赵璧引见裕宗潜邸，语称旨，命宿卫掌钱谷计
簿。授山北辽东道提刑按察司副使，改河北河南道
提刑按察副使，劾罢镇南帅唐兀台。唐兀台结援大
臣，诬奏于帝，系忱至京师，得面陈其事。世祖大悟，抵
唐兀台罪，按察司改廉访司，起忱为燕南河北道肃”
政廉访副使，累迁岭南、广西、河东、山西两道肃政廉
访使，江陵、汴梁两路总管。至大三年，拜中奉大夫、云
南行省参知政事，未行，卒。